text: Hollændere: Danske gårde er billige
  19 september 2011 kl. 15.00
  Priserne for danske gårde er så lave for hollandske bønder, at de i stigende grad sælger deres bedrifter i Holland for at opkøbe billigere i Danmark.
  Hollænderne køber hovedsageligt jord i Sydjylland. Nogle gange flytter de familien til Danmark, andre gange lejer de gården ud til unge danske landmænd, skriver Jyllands Posten.
  - Dansk landbrugsjord handles nu til priser omkring 100.000-120.000 kr. pr hektar. Det skaber naturligvis interessante muligheder for hollandske landmænd, som kommer fra et land, hvor jordprisen er tre til fire gange højere, siger Berend Rosing, der har specialiseret sig i at hjælpe hollandske landmænd, som vil opkøbe landbrug i Danmark.
  